ระเบียบเทศบาลตำบลแหลมฟ้าผ่าระเบียบเทศบาลตำบลแหลมฟ้าผ่าว่าด้วยข้อมูลข่าวสารของทางราชการพ.ศ.๒๕๕๐ โดยที่พระราชบัญญัติข้อมูลข่าวสารของทางราชการพ.ศ. ๒๕๔๐กำหนดให้หน่วยงานของรัฐต้องจัดให้มีข้อมูลข่าวสารของทางราชการไว้ให้ประชาชนเข้าตรวจดูได้ประกอบกับข้อ ๔ ของประกาศคณะกรรมการข้อมูลข่าวสารของราชการ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของทางราชการไว้ให้ประชาชนเข้าตรวจดูลงวันที่ ๒๔ กุมภาพันธ์ ๒๕๔๑กำหนดว่าการให้ประชาชนเข้าตรวจดูข่าวสารหน่วยงานของรัฐจะกำหนดระเบียบปฏิบัติเพื่อรักษาความเป็นระเบียบเรียบร้อยหรือปลอดภัยก็ได้โดยคำนึงถึงความสะดวกของประชาชนผู้ขอตรวจดูข้อมูลข่าวสารด้วยเทศบาลตำบลแหลมฟ้าผ่าจึงวางระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบเทศบาลตำบลแหลมฟ้าผ่าว่าด้วยข้อมูลข่าวสารของราชการ พ.ศ. ๒๕๕๐ข้อ ๒[๑]ระเบียบนี้ใช้บังคับตั้งแต่วันปิดประกาศเป็นต้นไปข้อ ๓บรรดาระเบียบ ข้อบังคับและคำสั่งอื่นใดของเทศบาลตำบลแหลมฟ้าผ่าในส่วนที่กำหนดไว้ในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ระเบียบนี้ใช้บังคับแก่ข้าราชการพนักงานเทศบาล ลูกจ้าง และผู้ซึ่งมาช่วยปฏิบัติงานของเทศบาลตำบลแหลมฟ้าผ่าข้อ ๕ในระเบียบนี้ข้อมูลข่าวสาร หมายความว่าสิ่งที่สื่อความหมายให้รู้เรื่องราว ข้อเท็จจริง ข้อมูลหรือสิ่งใดๆ ตามกฎหมายว่าด้วยข้อมูลข่าวสารที่อยู่ในความรับผิดชอบของเทศบาลตำบลแหลมฟ้าผ่าสำนักงาน หมายความว่าสำนักงานเทศบาลตำบลแหลมฟ้าผ่าหน่วยงานในสังกัด หมายความว่าหน่วยงานภายในของเทศบาลตำบลแหลมฟ้าผ่าระดับสำนัก กอง หรือเทียบเท่าหน่วยงานที่ให้บริการข้อมูลข่าวสารหมายความว่า สำนักงานเทศบาลตำบลแหลมฟ้าผ่า ส่วนการบริหารภายในของเทศบาลตำบลแหลมฟ้าผ่าทุกส่วนและให้หมายความว่าถึงงานธุรการสำนักปลัดเทศบาลซึ่งเป็นศูนย์บริการข้อมูลข่าวสารของเทศบาลตำบลแหลมฟ้าผ่าด้วยข้อ ๖ให้นายกเทศมนตรีตำบลแหลมฟ้าผ่ารักษาการให้เป็นไปตามระเบียบนี้และให้มีอำนาจตีความและวินิจฉัยปัญญาเกี่ยวกับการปฏิบัติตามระเบียบนี้ในกรณีที่ไม่สามารถปฏิบัติตามระเบียบนี้ได้ ให้นายกเทศมนตรีเทศบาลตำบลแหลมฟ้าผ่ามีอำนาจวินิจฉัยสั่งการตามที่เห็นสมควรหมวด๑คณะกรรมการบริหารข้อมูลข่าวสาร ข้อ ๗ให้มีคณะกรรมการบริหารข้อมูลข่าวสารเทศบาลตำบลแหลมฟ้าผ่าเรียกโดยย่อว่า คบส.ฟผ. ประกอบด้วย นายกเทศมนตรี เป็นประธานรองนายกเทศมนตรีได้รับมอบหมายจากนายกเทศมนตรีหนึ่งคนเป็นรองประธาน ปลัดเทศบาลรองปลัดเทศบาล หัวหน้าส่วนการบริหารทุกส่วนในเทศบาลโดยมีหัวหน้าสำนักปลัดเทศบาลตำบลแหลมฟ้าผ่าและฝ่ายปกครองเป็นกรรมการและผู้ช่วยเลขานุการข้อ ๘ให้คณะกรรมการบริหารข้อมูลข่าวสารเทศบาลตำบลแหลมฟ้าผ่ามีอำนาจหน้าที่ ดังต่อไปนี้(๑) เสนอนโยบาย หลักเกณฑ์หรือมาตรการเกี่ยวกับการบริหาร การจัดระบบขออนุญาตและการบริการข้อมูลข่าวสารต่างๆ(๒)กำหนดประเภทของข้อมูลข่าวสารที่ลงพิมพ์ในราชกิจจานุเบกษารวมทั้งการจัดพิมพ์และการเผยแพร่ข้อมูลข่าวสารต่างๆ(๓) กำหนดหลักเกณฑ์พิจารณาประเภทข้อมูลข่าวสารที่เปิดเผยได้ข่าวสารที่ไม่ต้องเปิดเผยและข่าวสารที่เป็นความลับของทางราชการ(๔)ให้คำแนะนำหรือเสนอความคิดเห็นเกี่ยวกับการจัดทำและปรับปรุงข้อมูลข่าวสารตามระเบียบสำนักนายกรัฐมนตรี ว่าด้วยงานสารบรรณหรือข้อมูลข่าวสารอื่นที่เป็นประโยชน์ต่อราชการ(๕)ให้คำแนะนำหรือเสนอความคิดเห็นเกี่ยวกับการเชื่อมโยงข้อมูลข่าวสารกับส่วนราชการเอกชน(๖)ให้คำแนะนำหรือเสนอความคิดเห็นแนวทางในการแก้ไขปัญหาหรืออุปสรรคเกี่ยวกับการดำเนินการตามระเบียบนี้(๗) เชิญบุคคลใดๆมาสอบถามหรือให้ชี้แจงความเห็นเกี่ยวกับข้อมูลข่าวสาร(๘)แต่งตั้งคณะอนุกรรมการหรือคณะทำงานเพื่อปฏิบัติการในเรื่องใดๆ(๙)ดำเนินการอื่นใดตามที่กฎหมายกำหนดหรือตามที่นายกเทศมนตรีมอบหมายข้อ ๙การประชุมคณะกรรมการบริหารข้อมูลข่าวสารเทศบาลตำบลแหลมฟ้าผ่าต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุมถ้าประธานกรรมการหรือรองประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มเป็นเสียงชี้ขาดข้อ ๑๐ให้นำความในข้อ ๙มาใช้บังคับการประชุมคณะอนุกรรมการและคณะทำงานที่คณะกรรมการบริหารข้อมูลข่าวสารเทศบาลตำบลแหลมฟ้าผ่าแต่งตั้งโดยอนุโลมด้วยข้อ ๑๑มติของคณะกรรมการบริหารข้อมูลข่าวสารเทศบาลตำบลแหลมฟ้าผ่าให้ถือยุติเว้นแต่มีความเห็นเป็นหลายฝ่ายหรือมีเหตุผลอันสมควรกรณีหน่วยงาน/กอง/สำนักเจ้าของเรื่องมีความเห็นเป็นอย่างอื่นและประสงค์ให้เสนอนายกเทศมนตรีเทศบาลตำบลแหลมฟ้าผ่าวินิจฉัยให้นำเสนอนายกเทศมนตรีตำบลแหลมฟ้าผ่าวินิจฉัยต่อไปหมวด๒การจัดระบบข้อมูลข่าวสาร ข้อ ๑๒ให้หน่วยงานในสังกัดเทศบาลตำบลแหลมฟ้าผ่าจัดแยกประเภทข้อมูลข่าวสารที่อยู่ในครอบครองหรือควบคุมดูแลรับผิดชอบให้เป็นไปตามกฎหมายว่าด้วยข้อมูลข่าวสารกฎหมายอื่นและระเบียบของราชการในกรณีมีเหตุอันสมควรสงสัยว่าข้อมูลข่าวสารเทศบาลตำบลแหลมฟ้าผ่าจะเปิดเผยได้หรือไม่ให้นำเสนอคณะกรรมการบริหารข้อมูลข่าวสารเทศบาลตำบลแหลมฟ้าผ่าวินิจฉัยตามอำนาจหน้าที่ต่อไปโดยให้จัดแยกประเภทข่าวสารของราชการ ดังนี้(๑) ข้อมูลข่าวสารที่ลงพิมพ์ในราชกิจจานุเบกษา(๒)ข้อมูลข่าวสารที่จัดไว้ให้ประชาชนเข้าตรวจดูได้(๓) ข้อมูลข่าวสารอื่นการจัดแยกประเภทข้อมูลข่าวสารตามวรรคหนึ่งให้คำนึงลักษณะของข้อมูลข่าวสารตามกฎหมาย ว่าด้วยข้อมูลข่าวสารของราชการด้วยว่าเป็นข้อมูลข่าวสารที่จะเปิดเผยมิได้หรือเป็นข้อมูลข่าวสารที่อาจมีคำสั่งมิให้เปิดเผยให้หน่วยงานในสังกัดจัดส่งข่าวสาร ตาม (๑) (๒)(๓) ไปยังศูนย์ข้อมูลข่าวสารของเทศบาลตำบลแหลมฟ้าผ่าข้อ ๑๓ในการดำเนินงานตามข้อ ๑๒ให้หน่วยงานในสังกัดเทศบาลตำบลแหลมฟ้าผ่าจัดให้มีเจ้าหน้าที่เพื่อควบคุมดูแลตรวจสอบ ติดตามและประสานงานในการดำเนินงานดังกล่าวให้เป็นไปด้วยความเรียบร้อยหมวด๓การขอข้อมูลข่าวสารและการขออนุญาต ข้อ ๑๔ผู้ใดประสงค์จะเข้าตรวจหรือขอถ่ายสำเนาข้อมูลข่าวสารให้ยื่นคำขอเป็นหนังสือตามแนบท้ายระเบียบนี้พร้อมแจ้งเหตุผลความจำเป็นและสำเนาเอกสารประกอบคำขอต่อเจ้าหน้าที่ของหน่วยงานที่ให้บริการข้อมูลข่าวสารหรือผู้มีอำนาจอนุญาตให้เจ้าหน้าที่ซึ่งได้รับคำขอตรวจสอบในเบื้องต้นว่าข้อมูลข่าวสารตามคำขอนั้นเป็นข้อมูลข่าวสารที่อยู่ในครอบครองหรือควบคุมดูแลของหน่วยงานของตนหรือหน่วยงานในสังกัดอื่นหรือไม่และให้ดำเนินการดังต่อไปนี้(๑)ในกรณีที่ข้อมูลข่าวสารในครอบครองหรือควบคุมดูแลของหน่วยงานของตนให้เสนอเรื่องต่อบุคคลตามข้อ๑๕ (๑) เพื่อพิจารณา(๒)ในกรณีที่ข้อมูลข่าวสารในครอบครองหรือควบคุมดูแลของหน่วยงานในสังกัดอื่นให้ประสานงานไปยังหน่วยงานดังกล่าวเพื่อดำเนินการให้บุคคลผู้มีอำนาจอนุญาตพิจารณาข้อ ๑๕ให้บุคคลดังต่อไปนี้เป็นผู้มีอำนาจอนุญาตให้ตรวจดู หรือให้ทำสำเนาข้อมูลข่าวสาร(๑) หัวหน้าหน่วยงานในสังกัดหรือผู้ซึ่งหัวหน้าหน่วยงานในสังกัดมอบหมายสำหรับข่าวสารที่อยู่ในครอบครองหรือควบคุมดูแลของหน่วยงานของตน เว้นแต่ข้อมูลข่าวสารนั้นเป็นข้อมูลข่าวสารลับในกรณีที่ไม่อาจวินิจฉัยได้ว่าข้อมูลข่าวสารใดเป็นข้อมูลข่าวสารที่เปิดเผยได้หรือไม่ให้หัวหน้าหน่วยงานในสังกัดเสนอเรื่องพร้อมความเห็นต่อบุคคลตาม(๒) เพื่อพิจารณาวินิจฉัย(๒) นายกเทศมนตรีหรือรองนายกเทศมนตรีซึ่งได้รับมอบหมายสำหรับข้อมูลข่าวสารทุกประเภท(๓) นายกเทศมนตรี หรือปลัดเทศบาลกรณีข้อมูลข่าวสารตามมาตรา ๑๕ ซึ่งให้เป็นการทั่วไป หรือเป็นการเฉพาะแก่บุคคลใดตามที่กำหนดในกฎกระทรวงฉบับที่ ๔ (๒๕๔๒)ออกตามในพระราชบัญญัติข้อมูลข่าวสารของราชการ พ.ศ. ๒๕๔๐ข้อ ๑๖ในกรณีที่ผู้มีอำนาจอนุญาตมีคำสั่งอนุญาตตามคำขอให้ผู้ยื่นคำขอตรวจดูหรือรับสำเนาข้อมูลข่าวสารนั้น ณหน่วยงานที่ให้บริการข้อมูลข่าวสารที่ผู้นั้นยื่นคำขอข้อ ๑๗ในกรณีที่ผู้มีอำนาจอนุญาตมีคำสั่งไม่เปิดเผยข้อมูลข่าวสารให้แจ้งคำสั่งพร้อมเหตุผลให้ผู้ยื่นคำขอทราบและแจ้งให้ทราบถึงสิทธิและกำหนดเวลาในการอุทธรณ์ต่อคณะกรรมการวินิจฉัยการเปิดเผยข้อมูลข่าวสารข้อ ๑๘ข้อมูลข่าวสารใดหากมีกฎหมาย ระเบียบประกาศ คำสั่ง ข้อบังคับ หรือมติคณะรัฐมนตรีกำหนดวิธีปฏิบัติเกี่ยวกับการขอรับข้อมูลข่าวสารและการอนุญาตไว้เป็นพิเศษให้ถือปฏิบัติตามกฎหมาย ระเบียบ ประกาศ คำสั่ง ข้อบังคับ หรือมติคณะรัฐมนตรีดังกล่าวด้วยข้อ ๑๙วิธีการปฏิบัติในการขอข้อมูลข่าวสารของทางราชการที่ไม่ได้กำหนดไว้ในระเบียบนี้ให้ปฏิบัติตามหลักเกณฑ์วิธีการที่คณะกรรมการข้อมูลข่าวสารของทางราชการตามพระราชบัญญัติข้อมูลข่าวสารของทางราชการ พ.ศ. ๒๕๔๐ กำหนดไว้หมวด๔การให้บริการข้อมูลข่าวสาร ข้อ ๒๐ให้หน่วยงานเทศบาลตำบลแหลมฟ้าผ่ารวบรวมจัดเตรียมและจัดให้มีข้อมูลข่าวสารที่ดำเนินการเสร็จแล้วและอยู่ในความรับผิดชอบเพื่อเผยแพร่ ขาย จำหน่ายจ่ายแจก ตรวจดูและศึกษาค้นคว้าตลอดจนจัดหาและจัดทำสำเนาข้อมูลข่าวสารดังกล่าว ตามกฎหมายว่าด้วยข้อมูลข่าวสารของทางราชการการบริการข้อมูลข่าวสารนอกจากที่กล่าวในวรรคหนึ่งให้เป็นไปตามคำแนะนำหรือความเห็นของคณะกรรมการบริการข้อมูลข่าวสารเทศบาลตำบลแหลมฟ้าผ่าข้อ ๒๑ให้เจ้าหน้าที่จัดทำสำเนาหรือสำเนาที่มีคำร้องถูกต้องของข้อมูลที่มีผู้ยื่นคำขอภายในวันทำการนั้นถ้าไม่อาจดำเนินการภายในวันทำการนั้นได้ ให้แจ้งกำหนดวัน และเวลาเพื่อให้ผู้ยื่นคำขอมารับแต่ต้องไม่เกินสิบห้าวันทำการในกรณีที่มีสาเหตุจำเป็นอาจขยายระยะเวลาออกไปได้แต่ต้องไม่เกินสามสิบวันทำการการจัดทำสำเนาที่มีคำรับรองถูกต้องของข้อมูลข่าวสารตามวรรคหนึ่งให้พนักงานเทศบาลตั้งแต่ระดับ ๓ ขึ้นไปซึ่งรับผิดชอบข้อมูลข่าวสารนั้นเป็นผู้รับรองโดยลงลายมือชื่อพร้อมทั้งชื่อตัวชื่อสกุล และตำแหน่ง ตลอดจนวัน เดือน ปี ให้ชัดเจนข้อ ๒๒ค่าธรรมเนียมในการทำสำเนาและการรับรองสำเนาข้อมูลข่าวสารให้เป็นไปตามหลักเกณฑ์ที่คณะกรรมการบริหารข้อมูลข่าวสารเทศบาลตำบลแหลมฟ้าผ่า กำหนดหรือเทศบัญญัติของเทศบาลตำบลแหลมฟ้าผ่าหรือประกาศคณะกรรมการข้อมูลข่าวสารของทางราชการ เรื่อง การเรียกเก็บค่าธรรมเนียมการขอสำเนา หรือขอสำเนาที่มีคำรับรองถูกต้องของข้อมูลข่าวสารของราชการลงวันที่ ๗พฤษภาคม ๒๕๔๒ข้อ ๒๓ข้อมูลข่าวสารที่มีไว้ขายให้คิดค่าใช้จ่ายต่างๆตามหลักเกณฑ์ที่คณะกรรมการบริหารข้อมูลข่าวสารเทศบาลตำบลแหลมฟ้าผ่ากำหนดข้อ ๒๔รายได้จากค่าธรรมเนียมตามข้อ ๒๒หรือรายได้จากการขาย หรือจำหน่ายข้อมูลข่าวสารตามข้อ ๒๓ให้นำส่งเป็นรายได้ของเทศบาลตำบลแหลมฟ้าผ่าข้อ ๒๕การบริการข้อมูลข่าวสารที่เปิดเผยทางโทรสารหรือทางไปรษณีย์ ให้ดำเนินการได้เฉพาะกรณีเร่งด่วนให้คำนึงถึงความสิ้นเปลือง เช่นจำนวนข้อมูลข่าวสาร ระยะเวลาและค่าใช้จ่ายในการส่ง ทั้งนี้ให้ปลัดเทศบาลหรือผู้ที่ได้รับมอบหมายเป็นผู้พิจารณาอนุญาตข้อ ๒๖การให้บริการข้อมูลข่าวสารให้ดำเนินการแล้วเสร็จโดยเร็วทั้งนี้ ให้ถือปฏิบัติตามระเบียบสำนักนายกรัฐมนตรีว่าด้วยการปฏิบัติการงานเพื่อให้ประชาชนของหน่วยงานต่างๆ พ.ศ. ๒๕๓๒หรือระเบียบที่เทศบาลตำบลแหลมฟ้าผ่ากำหนดหมวด๕สถานที่ให้บริการข้อมูลข่าวสาร ข้อ ๒๗ให้หน่วยงานภายในของเทศบาลตำบลแหลมฟ้าผ่าควบคุมดูแลข้อมูลข่าวสารที่อยู่ในความรับผิดชอบให้เป็นไปตามกฎหมายและระเบียบของราชการจัดสถานที่บริการข้อมูลข่าวสารดังกล่าวและให้งานธุรการสำนักปลัดเทศบาลเทศบาลตำบลแหลมฟ้าผ่า เป็นศูนย์บริการข้อมูลข่าวสารกลางของเทศบาลตำบลแหลมฟ้าผ่าโดยให้มีหน้าที่เพิ่มเติมดังต่อไปนี้(๑)ให้บริการข้อมูลข่าวสารที่อยู่ระหว่างดำเนินการของหน่วยงานในเทศบาลตำบลแหลมฟ้าผ่าและข้อมูลข่าวสารที่ดำเนินการแล้วเสร็จ(๒)เป็นศูนย์ประสานงานกับหน่วยงานภายในของเทศบาลตำบลแหลมฟ้าผ่าเพื่อให้บริการข้อมูลข่าวสาร(๓) จัดทำประกาศเทศบาลตำบลแหลมฟ้าผ่ากำหนดสถานที่ติดต่อขอรับข้อมูลข่าวสารเทศบาลตำบลแหลมฟ้าผ่า(๔) ให้หน่วยงานภายในของเทศบาลตำบลแหลมฟ้าผ่ามีหน้าที่ตาม (๑) (๒) (๓) ในส่วนที่เกี่ยวข้องกับงานที่รับผิดชอบด้วยประกาศณ วันที่ ๙ พฤศจิกายน พ.ศ. ๒๕๕๐ประมวลเงินเหรียญนายกเทศมนตรีตำบลแหลมฟ้าผ่าวัชศักดิ์/ผู้จัดทำ๒๖กุมภาพันธ์ ๒๕๕๑[๑] ราชกิจจานุเบกษาเล่ม ๑๒๕/ตอนพิเศษ ๓๘ ง/หน้า ๙๕/๒๒ กุมภาพันธ์ ๒๕๕๑